text: Her er reglerne, kandidaterne skal overholde
  04 maj 2019 kl. 10.33
  Valgplakater til Europa-Parlamentsvalget begynder nu at pryde gadebilledet, men det er langt fra alle steder, de må hænge. Se reglerne her. 
  
  Valgkampen til Europa-Parlamentsvalget er nu officielt skudt i gang. Klokken 12 begyndte kandidaterne til Europa-Parlamentsvalget at hænge plakater op i lygtepæle og træer, og der er en del regler, de skal overholde. 
  Valget til Europa-Parlamentet bliver afholdt lørdag d.26. maj, og det er derfor, at valgplakaterne bliver hængt op i dag.
  Valgplakater må nemlig hænges op på offentlige veje og private fællesveje fra klokken 12.00 den fjerde lørdag før valgdagen. Ved folketingsvalg må valgplakater dog ikke hænges op, før statsministeren har annonceret valget.  
  Nedenfor kan du se reglerne for, hvor og hvordan valgplakaterne må hænge.
  Der er også en del regler for, hvor valgplakaterne ikke må hænge. Få overblikket her:
  Her må valgplakater ikke hænges op
  På eller over motorveje, motortrafikveje og disse vejes rampeanlægI midterrabatter, rundkørsler, midterøer og lignende på strækninger, hvor man må køre over 60 km/t.I midterrabatter, rundkørsler, midterøer og lignende på strækninger, hvor fartgrænsen midlertidigt er nedsat til 60 km/t. eller derunderPå pæle, hvor der er færdselstavler, vejvisningstavler eller lignende vejudstyrPå højspændingsmaster, transformerstationer, kabelskabe og lignendePå en måde så valgplakaten kan medføre skader på eller ændringer af vejtræer eller master til vejbelysning, hegn og indretninger til forsyningsvirksomheder Kilde: Økonomi- og Indenrigsministeriet
  Valplakaterne og de strips og snore, de er hængt op med, skal være taget ned igen, senest otte dage efter valgdagen.
  
  